- Hindi News
- National
- बोर्ड परीक्षा सिर पर, स्टाफ नहीं, इसलिए सत्रांत में भी स्कूलों पर हो रही तालाबंदी
बोर्ड परीक्षा सिर पर, स्टाफ नहीं, इसलिए सत्रांत में भी स्कूलों पर हो रही तालाबंदी
सिरोडी स्कूल में स्टाफ की कमी, ग्रामीणों ने तीन घंटे तालाबंदी की
भास्करसंवाददाता | चित्तौड़गढ़
शिक्षासत्र समाप्त होने को है। माध्यमिक शिक्षा बोर्ड की 12 वीं परीक्षा गुरुवार से और दसवीं की अगले सप्ताह से शुरू हो रही है। इनमें बैठने वाले हजारों बच्चों ने करीब आधे व्याख्याताओं के भरोसे पढ़ाई की। यही हाल अगले महीने होने वाली स्थानीय परीक्षाओं की है। इसी कारण समीप के सिरोड़ी गांव में बुधवार को बच्चों ग्रामीणों ने स्कूल पर तालाबंदी कर प्रदर्शन किया।
बड़ाेदिया पंचायत के सिरोड़ी राउप्रावि पर सुबह साढे नौ बजे बच्चों ग्रामीणों ने ताला लगाकर नारेबाजी शुरू कर दी। ग्रामीणों के अनुसार पहली से आठवी तक टीचर तीन ही है। इसमें से भी एक अध्यापक आबिद हुसैन कई दिन से स्कूल नहीं रहे हैं। शेष दो शिक्षकों में से एक के छुटटी या सरकारी कार्य से चले जाने पर स्कूल एक के भरोसे चलता है। दशनाम गोस्वामी समाज जिलाध्यक्ष गेहरुगिरी ,रतनलाल गायरी, कालू शर्मा, बंटी बन्ना, स्कूल समिति अध्यक्ष कैलाश गिरी गोस्वामी आदि ने तीन घंटे तक तालाबंदी रखी।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva